મોરબીનો મુસ્લિમ પરિવાર અજમેર ખાતે ગરીબનવાઝની છઠ્ઠીના પ્રસંગે જઇન પરત ફરતો હતો ત્યારે સોમવારે બપોરે હળવદ તાલુકાના કોયબાના પાટીયા નજીક વિસામો હોટલ પાસે માળીયા જતાં ટ્રકની પાછળ છોટાહાથી ઘૂસી જતાં ગમખ્વાર અકસ્માત થયો હતો. જેમાં 35 વર્ષનાં સાહેદાબેન અને અઢી વર્ષની તેમની પુત્રી જેનલબેનનું ઘટના સ્થળે જ કમકમાટીભર્યુ મોત થયુ હતું. જ્યારે 41 વર્ષના યુસુફભાઈ તરિયા, 10 વર્ષના અમિનાબેન કાજી તેમજ 13 વર્ષના આયેસાબેન ગુલાબનબી કાજીને ઇજાઓ પહોંચી હતી.